
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
privind aprobarea Planului Urbanistic Zonal - „SERVICII ŞI COMERȚ”
Calea Şagului nr. 141, Timişoara


			1. Descrierea situaţiei actuale
Terenul reglementat în cadrul documentației PUZ „Servicii şi comerț” – Calea Şagului nr. 141, Timişoara, este amplasat în partea sudică a teritoriului administrativ al municipiului Timişoara, în proximitatea Căii Şagului, între liniile de cale ferată şi Str. Ceferiştilor la nord şi Calea Chişodei la sud, este accesibil pe latura sa vestică din Calea Şagului şi este învecinat pe celelalte laturi cu alte proprietăți private.
Conform PUG aprobat prin HCL nr. 157/2002 prelungit prin HCL 131/2017 - UTR 49 – zonă industrială cu interdicție de construire până la elaborare PUZ / PUD.
Terenul reglementat, care face obiectul acestei documentații, se află în zonă de interes deosebit pentru care a fost necesar avizul Consiliului Județean Timiş, cu nr. 20/09.05.2018.
Terenul reglementat, este înscris în CF nr. 406954, nr. cadastral 406954, Calea Şagului nr. 141, teren arabil intravilan în suprafață de 2277 mp, având categoria de folosință: arabil, proprietar fiind S.C. Autoclub S.R.L.

2. Schimbări preconizate şi rezultate aşteptate
Planul Urbanistic Zonal „Servicii şi comerț” – Calea Şagului nr. 141, Timişoara, propune dezvoltarea unei zone mixte pentru servicii şi comerț, cu regim de înălțime P+1E.
Prin conformarea clădirilor propuse se va continua frontul existent la Calea Şagului, prin dezvoltarea unei foste zone industriale neutilizate corespunzător şi se deschid premisele pentru rezolvarea accesului la celelalte societăți industriale care îşi desfăşoară activitatea în această zonă. 

3. Alte informaţii 
În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ „Servicii şi comerț” – Calea Şagului nr. 141, Timişoara au fost obţinute: Certificatul de Urbanism nr. 4950/28.11.2016 prelungit, Avizul de Oportunitate nr. 8 din 11.05.2017, Avizul Arhitectului Sef nr. 17 din 17.05.2018;

4. Concluzii
Având în vedere prevederile legale expuse, proiectul de hotărâre privind aprobarea Planului Urbanistic Zonal „Servicii şi comerț” – Calea Şagului nr. 141, Timişoara, beneficiar Autoclub S.R.L. îndeplineşte condiţiile pentru a fi supus dezbaterii şi aprobării plenului consiliului local. 

